Muzeul Dinu și Sevastia Vintilă din Topalu

În Dobrogea întâlnim multe comunități care au fost înființare și s-au dezvoltat în perspectiva culturală datorită influențelor pe care le-au adus din toate zonele etnice ale României. Denumirile tradiționale ale localităților din Dobrogea au fost modificate prin înlocuirea numelor localităților impunânduse denumiri românești. Aceste comunități au fost înființate de către cei care au fost colonizați și împroprietăriți în Dobrogea punând bazele unor noi așezări. Primele informații care atestă existenţa comunei datează din anul 1600 când o parte din soldaţii domnitorului Constantin Şerban s-au răsculat şi au trecut Dunărea, găsind aici un loc unde au înfiinţat o aşezare.

Aici noii veniți și-au creat un areal în care comunitățile s-au regăsit și au putut crea dimensiunea spirituală. În lumea rurală dobrogeană s-au conturat adevărate tezaure culturale de care se pot bucura iubitorii de artă și cultură. O astfel de comunitate este și comuna Topalu din județul Constanța. Toponimul Topalu este de origine otomană și provine de la experiența militară a unui soldat turc. Soldatul despre care vorbim a luptat eroic în timpul războiului de la 1877 și a fost rănit la picior supraviețuind câteva zile șchiopătând. Cuvântul „topal” înseamnă în traducere „șchiop” de aici și numele localității. Comuna Topalu este deosebită prin crearea Muzeului Dinu și Sevastia Vintilă din localitate ca parte componentă a Muzeului de Artă Constanța. Înființat, în 1961 este cel mai valoros muzeu rural din România prin deținerea celor 228 de lucrări donate de către doctorul Gheorghe Vintilă, născut la Topalu în anul 1898.

Părinții medicului au avut o contribuție importantă la construcția școlii din sat și au construit o gospodărie iar casa în care a locuit familia a fost transformată în singurul muzeu de artă din România aflat în mediul rural. Datorită contribuției familiei muzeul a fost denumit Dinu și Sevastia Vintilă după numele părinților donatorului. Lucrările colecționate de către medicul Georghe Vintilă, datorită pasiunii sale pentru artă, au fost realizate în diferite perioade de creație ale artei românești. Printre lucrări regăsim pânze semnate de: Ioan Andreescu, Octav Băncilă, Nicolae Grigorescu, Camil Ressu, Ștefan Luchian, Nicolae Dărăscu, Alexandru Ciucurencu, Theodor Pallady, Gheorghe Petrașcu, Jean Alexandru Steriadi. Lucrări de sculptură aparținând lui Oscar Han, Dimitrie Paciurea sau Cornel Medrea. Lucrări de grafică ale artiștilor Nicolae Tonița, Theodor Aman, Corneliu Baba, Nicolae Dărăscu.

Cele 228 de lucrări reprezintă toate influențele care au dominat creația artistică românească de la sfârșitul secolului secolului al XIX-lea și secolul XX. Foarte interesant demersul cultural care s-a conturat în urmă cu 60 de ani a rămas un simbol în arta plastică românească cu valoare autentică. Insist să amintesc faptul că în curtea Muzeului Dinu și Sevastia Vintilă Topalu se află și mormântul donatorului, medicul Gheorghe Vintilă. Trebuie menționat și faptul că, pe lângă tezaurul donat Primăriei Topalu, medicul a donat un număr de 50 de lucrări de artă originale Muzeului din Constanța.

Demersul doctorului Gheorghe Vintilă se înscrie în panoplia personalităților care au donat patrimoniul acumulat într-o viață comunei natale din recunoștință pentru comunitatea în care s-au născut și au făcut primii pași în viață. Cele descrise de mine mai sus reprezintă simple obsevații și impresii personale despre cochetul și valorosul muzeu Dinu și Sevastia Vintilă din Topalu. Adevărata valoare artistică și starea deosebită a fiecăruia dintre noi pot fi simțite în momentul vizitării muzeului și admirării exponatelor. Vă invit să vizitați acest tezaur artistic și vă asigur că nu veți regreta.

Enache TUȘA

Contents